CELEX: 32021D0019
Language: fi
Date: 2020-12-18 00:00:00
Title: Komission täytäntöönpanopäätös (EU) 2021/19, annettu 18 päivänä joulukuuta 2020, yhteisen menetelmän ja muodon vahvistamisesta uudelleenkäyttöä koskevaa raportointia varten Euroopan parlamentin ja neuvoston direktiivin 2008/98/EY mukaisesti (tiedoksiannettu numerolla C(2020) 8976) (ETA:n kannalta merkityksellinen teksti)

12.1.2021            FI                               Euroopan unionin virallinen lehti                                             L 10/1
                                                                      II
                                        (Muut kuin lainsäätämisjärjestyksessä hyväksyttävät säädökset)
                                                            PÄÄTÖKSET
                                     KOMISSION TÄYTÄNTÖÖNPANOPÄÄTÖS (EU) 2021/19,
                                                  annettu 18 päivänä joulukuuta 2020,
             yhteisen menetelmän ja muodon vahvistamisesta uudelleenkäyttöä koskevaa raportointia varten
                              Euroopan parlamentin ja neuvoston direktiivin 2008/98/EY mukaisesti
                                                  (tiedoksiannettu numerolla C(2020) 8976)
                                                   (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon jätteistä ja tiettyjen direktiivien kumoamisesta 19 päivänä marraskuuta 2008 annetun Euroopan
      parlamentin ja neuvoston direktiivin 2008/98/EY (1) ja erityisesti sen 9 artiklan 7 kohdan ja 37 artiklan 7 kohdan,
      sekä katsoo seuraavaa:
      (1)    Direktiivissä 2008/98/EY asetetaan jäsenvaltioille velvoite toteuttaa toimenpiteitä, joilla ne edistävät
             uudelleenkäyttöä osana jätteen syntymisen ehkäisemistä koskevia ohjelmiaan sekä seurata ja arvioida
             uudelleenkäyttöä koskevien toimenpiteiden täytäntöönpanoa mittaamalla uudelleenkäyttöä komission vahvistaman
             yhteisen menetelmän mukaisesti.
      (2)    Direktiivissä 2008/98/EY asetetaan jäsenvaltioille myös velvoite raportoida komissiolle vuosittain uudelleenkäyttöä
             koskevat tiedot komission vahvistamassa muodossa.
      (3)    Raportoinnin yhteinen menetelmä ja muoto liittyvät läheisesti toisiinsa, ja niitä on sovellettava yhdessä.
             Yksinkertaisuuden ja soveltamisen helpottamisen vuoksi on aiheellista hyväksyä molemmat toimenpiteet yhdessä
             säädöksessä.
      (4)    Jotta mittaukset ja raportointi olisivat mahdollisimman tarkkoja, olisi vältettävä tuotteiden laskemista kahteen
             kertaan. Ainoastaan tuotteet, jotka tosiasiallisesti käytetään uudelleen olisi otettava huomioon. Tuotteita, jotka vain
             tarjotaan uudelleenkäytettäväksi, kuten uudelleenkäyttöalan toiminnanharjoittajille lahjoitettuja tuotteita ja muita
             tuotteita, joiden uudelleenkäyttö ei ole varmaa, ei pitäisi sisällyttää mitattuun ja komissiolle raportoitavaan
             uudelleenkäyttöön.
      (5)    Kun otetaan huomioon uudelleenkäyttöä koskevien tietojen keruuseen liittyvät rajoitukset ja vaikeudet, jotka
             johtuvat tuoteluokkien laajuudesta, sekä se, että uudelleenkäytön mittaaminen on uusi tehtävä ja että
             uudelleenkäyttöä koskevien tietojen keruuseen liittyy hallinnollista taakkaa, yhteisen mittausmenetelmän ja
             raportoinnin muodon olisi oltava oikeasuhteisia, asianmukaisia ja kustannustehokkaita. Sen vuoksi yhteisen
             menetelmän olisi sallittava erilaisten tiedonkeruuvälineiden käyttö uudelleenkäytön mittaamiseksi.
      (1) EUVL L 312, 22.11.2008, s. 3.
 ---pagebreak--- L 10/2                FI                              Euroopan unionin virallinen lehti                                         12.1.2021
      (6)     Yhteisessä menetelmässä olisi keskityttävä mahdollisimman paljon uudelleenkäyttöä koskevien määrää kuvaavien
              tietojen keräämiseen, jotta voidaan määrittää uudelleenkäyttöalan koko. Tällaisia määrää kuvaavia tietoja olisi
              kerättävä säännöllisesti. Jotta rajoitetaan jäsenvaltioiden viranomaisten hallinnollista taakkaa ja varmistetaan, että
              mitatut ja raportoidut tiedot ovat riittävän ajantasaisia, jäsenvaltioiden olisi mitattava uudelleenkäyttöä kunkin
              tuoteluokan osalta vähintään joka kolmas vuosi.
      (7)     Jotta voidaan seurata uudelleenkäyttöä koskevien toimenpiteiden täytäntöönpanoa ja saada parempi käsitys
              jäsenvaltioiden uudelleenkäytön edistämiseksi toteuttamien toimenpiteiden vaikutuksista, uudelleenkäyttöä
              koskevalla yhteisellä raportointimenetelmällä olisi myös voitava tunnistaa uudelleenkäyttöä helpottavat keskeiset
              toimenpiteet.
      (8)     Uudelleenkäytön seuraamiseksi, ja jotta uudelleenkäyttöalaa voidaan ymmärtää paremmin, uudelleenkäytöstä olisi
              raportoitava sekä laatua että määrää kuvaavia tietoja. Tietyt tiedot olisi raportoitava vapaaehtoisesti, mukaan lukien
              tiedot uudelleenkäytöstä tiettyjen kanavien osalta, joiden kautta tuote vaihtaa omistajaa, jotta voidaan helpottaa
              parhaiden käytäntöjen jakamista ja antaa asiaan liittyville sidosryhmille parempi käsitys uudelleenkäytöstä.
      (9)     Tässä päätöksessä säädetyt toimenpiteet ovat direktiivin 2008/98/EY 39 artiklalla perustetun komitean lausunnon
              mukaiset,
      ON HYVÄKSYNYT TÄMÄN PÄÄTÖKSEN:
                                                                   1 artikla
                                         Yhteinen menetelmä uudelleenkäytön mittaamiseksi
      1.     Direktiivin 2008/98/EY 9 artiklan 4 kohdan soveltamiseksi jäsenvaltioiden on mitattava uudelleenkäyttöä
      toteuttamalla uudelleenkäyttöä koskevien toimenpiteiden laadullinen ja määrällinen seuranta.
      2.     Edellä 1 kohdassa tarkoitettuun laadulliseen seurantaan on sisällyttävä uudelleenkäyttöä koskevien toimenpiteiden
      yksilöinti ja kuvaus sekä niiden vaikutusten tai odotettujen vaikutusten arviointi saatavilla olevien tietojen perusteella.
      Laadullinen seuranta on toteutettava vuosittain.
      3.     Edellä 1 kohdassa tarkoitettu määrällinen seuranta on suoritettava mittaamalla uudelleenkäyttöalan toiminnanhar­
      joittajien tai kotitalouksien uudelleenkäyttöä jollakin seuraavista menetelmistä tai näiden menetelmien yhdistelmällä tai
      jollakin muulla menetelmällä, joka on yhtä asianmukainen, edustava ja luotettava:
      a) uudelleenkäytön suora mittaaminen käyttämällä mittauslaitetta, jolla määritetään uudelleenkäytettyjen tuotteiden
          massa;
      b) uudelleenkäytön massataselaskelma, joka perustuu uudelleenkäyttötoimissa sisään tulevien ja ulos lähtevien tuotteiden
          massaan;
      c) kyselyt ja haastattelut uudelleenkäyttöalan toiminnanharjoittajille tai kotitalouksille;
      d) uudelleenkäyttöä koskevista tiedoista säännöllisesti kirjaa tai lokia pitävien henkilöiden muistiinpanot.
      Kunkin tuoteluokan osalta määrällinen seuranta on suoritettava vähintään joka kolmas vuosi. Ensimmäisen seurannan on
      katettava kaikki tuoteluokat, ja se on suoritettava direktiivin 2008/98/EY 37 artiklan 3 kohdan kolmannessa alakohdassa
      tarkoitetulla ensimmäisellä raportointikaudella.
      4.     Jäsenvaltioiden on toteutettava asianmukaiset toimenpiteet sen varmistamiseksi, että uudelleenkäyttöä koskevat tiedot
      ovat luotettavia ja tarkkoja. Jäsenvaltioiden on erityisesti varmistettava, että uudelleenkäytön mittaaminen tässä artiklassa
      vahvistettujen yhteisten menetelmien mukaisesti perustuu tapauksen mukaan edustavaan otokseen väestöstä taikka
      uudelleenkäyttöalan toiminnanharjoittajista tai kotitalouksista.
 ---pagebreak--- 12.1.2021            FI                            Euroopan unionin virallinen lehti                                          L 10/3
                                                              2 artikla
                                                Uudelleenkäyttöä koskeva raportointi
      Jäsenvaltioiden on toimitettava direktiivin 2008/98/EY 9 artiklan 4 kohdan täytäntöönpanoa koskevat tiedot ja laaduntar­
      kastusraportti liitteessä vahvistetussa muodossa.
                                                              3 artikla
                                                              Osoitus
      Tämä päätös on osoitettu kaikille jäsenvaltioille.
      Tehty Brysselissä 18 päivänä joulukuuta 2020.
                                                                                      Komission puolesta
                                                                                   Virginijus SINKEVIČIUS
                                                                                        Komission jäsen
 ---pagebreak--- L 10/4                FI                                Euroopan unionin virallinen lehti                                                   12.1.2021
                                                                       LIITE
                                             Uudelleenkäyttöä koskevan raportoinnin muodot
                  A. UUDELLEENKÄYTTÖÄ KOSKEVIEN LAATUA KUVAAVIEN TIETOJEN RAPORTOINNIN MUOTO
                                                                                                    Toimenpiteiden yksilöinti ja kuvaus sekä
                                                                                                    rivin 4 osalta toimenpiteiden vaikutusten
                                                                                                     tai odotettujen vaikutusten laadullinen
                                                                                                                      arviointi
         1        Viranomaiset, jotka pääasiassa vastaavat toimenpiteiden hyväksymi­
                  sestä ja täytäntöönpanosta (korkeimmalla hallinnollisella tasolla)
         2        Toimenpiteiden kohteena olevat tuotteet
         3        Toimenpiteiden kohteena olevat uudelleenkäyttötoimet
         4        Toimenpiteiden sisältö
                  — Logistiset toimenpiteet, joilla tuetaan uudelleenkäyttötoimia
                       (esim. esteiden ja mahdollisuuksien tunnistaminen ja niihin puut­
                       tuminen, uudelleenkäytettävien tuotteiden keräysmallien paranta­
                       minen)
                  — Taloudelliset ja verotukselliset toimenpiteet, julkiset hankinnat
                       mukaan luettuina
                  — Koulutustoimenpiteet, mukaan lukien tiedotus- ja valistuskam­
                       panjat (esim. kohderyhmät, toimenpiteillä tavoitettu väestö, toi­
                       menpiteillä katettu alue, toimenpiteiden tiheys)
                  — Muut toimenpiteet, kuten valtuutettujen korjaus- ja uudelleenkäyt­
                       tökeskusten ja -verkostojen tukeminen ja perustaminen tai tuki
                       uusille liiketoimintamalleille, kuten yhteiskäyttöjärjestelmille, kor­
                       jaamiselle ja uudelleenvalmistukselle
         5        Toimet, jotka on toteutettu uudelleenkäytön seuraamiseksi ja arvioi­
                  miseksi laatua ja määrää kuvaavien indikaattoreiden ja tavoitteiden
                  avulla direktiivin 2008/98/EY 9 artiklan 3 kohdan mukaisesti
         6        Muu (täsmennettävä)
                  B. UUDELLEENKÄYTTÖÄ KOSKEVIEN MÄÄRÄÄ KUVAAVIEN TIETOJEN RAPORTOINNIN MUOTO
      1.  Uudelleenkäyttö tuoteluokittain
                                              Kanava, jonka kautta uudelleenkäytetyt tuotteet vaihtoivat omistajaa
                                          Fyysinen
                Tuoteluokka                                                                                Muu kanava
                                          myymälä/            Verkkoalusta       Yksityinen lahja/                            Uudelleenkäyttö
                                                                                                         (täsmennettävä)
                                       markkinapaikka           (tonnia)         lahjoitus (tonnia)                           yhteensä (tonnia)
                                                                                                             (tonnia)
                                           (tonnia)
          Tekstiilit
          Antakaa tiedot alaluo­
          kista, jos saatavilla
          Sähkö- ja elektro­
          niikkalaitteet
 ---pagebreak--- 12.1.2021             FI                                Euroopan unionin virallinen lehti                                           L 10/5
          Antakaa tiedot alaluo­
          kista, jos saatavilla
          Huonekalut
          Antakaa tiedot alaluo­
          kista, jos saatavilla
          Rakennusmateriaalit
          ja -tuotteet
          Antakaa tiedot alaluo­
          kista, jos saatavilla
          Muut tuotteet, joiden
          osalta toimenpiteitä
          on toteutettu
          Antakaa tiedot alaluo­
          kista, jos saatavilla
          Huomautukset:
          Lisätään rivejä tarpeen mukaan.
          Tummennetut kohdat: tietojen ilmoittaminen on vapaaehtoista.
      2.  Uudelleenkäyttöalan toiminnanharjoittajat
          Uudelleenkäyttöalan toiminnanharjoittajien lukumäärä
          jäsenvaltion alueella (joko akkreditoituun keskukseen tai
          verkostoon kuuluvien toiminnanharjoittajien lukumäärä
          tai arvio toiminnanharjoittajien kokonaismäärästä)
          Huomautus: tietojen ilmoittaminen on vapaaehtoista.
                                                  C. LAATUTARKASTUSRAPORTIN MUOTO
      1.  Raportin tavoitteet
          Laatutarkastusraportin tavoitteet ovat seuraavat:
          a) arvioida uudelleenkäytön mittaamiseen käytetyt menetelmät;
          b) arvioida uudelleenkäytön määrästä raportoitujen tietojen laatua;
          c) arvioida tiedonkeruuprosessien laatua, mukaan luettuna hallinnollisten tietolähteiden laajuus ja pätevyys sekä
               kyselytutkimukseen perustuvien lähestymistapojen tilastollinen luotettavuus;
          d) selvittää syyt raportoitujen tietojen merkittäville eroille raportointivuosien välillä ja varmistaa luottamus kyseisten
               tietojen oikeellisuuteen.
      2.  Yleiset tiedot
          Jäsenvaltio:
          Organisaatio, joka toimittaa 3.1, 3.2 ja 4.1 kohdassa tarkoitetut tiedot ja kuvaukset:
 ---pagebreak--- L 10/6               FI                                  Euroopan unionin virallinen lehti                                           12.1.2021
          Raportointijakso:
          Toimituspäivä/versio:
          Linkki jäsenvaltion julkaisemiin tietoihin (jos on):
      3.  Uudelleenkäytön mittaamista koskevat tiedot
      3.1 Yleinen kuvaus tietolähteistä, joita käytetään A jakson mukaisten uudelleenkäyttöä koskevien toimenpiteiden raportoinnissa ja B
          jakson mukaisten uudelleenkäytettyjen tuotteiden määrän raportoinnissa
          Ilmoittakaa tietolähde/tietolähteet.
      3.2 Yksityiskohtainen kuvaus menetelmistä, joita käytetään A jakson mukaisten uudelleenkäyttöä koskevien toimenpiteiden
          raportoinnissa ja B jakson mukaisten uudelleenkäytettyjen tuotteiden määrän raportoinnissa
          Antakaa kuvaus uudelleenkäytön mittaamiseen käytetyistä menetelmistä. Kuvauksessa on oltava seuraavat seikat:
          a) kuvaus uudelleenkäyttötoimista, jotka mittaamista varten kuuluvat uudelleenkäytön soveltamisalaan;
          b) lyhyt kuvaus käytetyistä menetelmistä;
          c) kuvaus menetelmistä, joilla uudelleenkäyttöalan toiminnanharjoittajat on yksilöity;
          d) ilmoitus raportin B jaksossa ilmoitettuja tietoja toimittaneista tahoista;
          e) jos kyseessä on otanta tai skaalaus, tiedot otoksen tai skaalan koosta ja valinnasta sekä kuvaus tällaisessa otannassa
              tai skaalauksessa käytetyistä menetelmistä;
          f) jos uudelleenkäytettyjen tuotteiden määrä tonneina on laskettu muuntotaulukon avulla, tiedot käytetyistä
              muuntokertoimista;
          g) jos käytettiin direktiivin 2008/98/EY 9 artiklan 3 kohdassa tarkoitettuja laatua ja määrää kuvaavia indikaattoreita ja
              tavoitteita, tiedot kyseisistä indikaattoreista ja kyseisen tavoitteen tasosta sekä sen kattamista tuotteista;
          h) kuvaus tietojen oikeellisuuteen vaikuttavista tärkeimmistä tekijöistä, mukaan luettuina näytteenottoon,
              kattavuuteen, mittaukseen, käsittelyyn ja vastauskatoon liittyvät virheet;
          i) kuvaus tietojen validointiprosessista, mukaan luettuina mahdolliset epävarmuuden lähteet ja niiden todennäköinen
              vaikutus ilmoitettuihin tuloksiin.
      4.  Ilmoitus menetelmällisistä muutoksista ja ongelmista
      4.1 Kuvaus menetelmällisistä muutoksista (tarvittaessa)
          Antakaa kuvaus mahdollisista merkittävistä menetelmällisistä muutoksista laskentamenetelmässä suhteessa edelliseen
          raportointikauteen (sisällyttäkää mukaan erityisesti takautuvat tarkistukset ja niiden luonne). Antakaa erikseen kuvaus
          muutoksista A jakson mukaisen raportoinnin osalta ja B jakson mukaisen raportoinnin osalta.
      4.2 Selitys tonnimäärissä olevalle erolle (tarvittaessa)
          Selostakaa syyt tonnimäärissä olevalle erolle (mitkä tuoteluokat tai arviot ovat aiheuttaneet eron ja miksi), jos tiedot
          eroavat yli 20 prosenttia edellisen raportointivuoden osalta toimitetuista tiedoista.
      4.3 Ilmoitus mahdollisista ongelmista
          Antakaa kuvaus pyydettyjen tietojen keräämisessä mahdollisesti kohdatuista ongelmista.
      5.  Luottamuksellisuus
          Esittäkää tarvittaessa perustelu tämän raportin tiettyjen osien julkaisematta jättämiselle. Ilmoittakaa kunkin tapauksen
          osalta kyseisten osien tarkka sijainti (solu tai solut).
 ---pagebreak--- 12.1.2021          FI                              Euroopan unionin virallinen lehti                                                   L 10/7
      6.  Tärkeimmät kansalliset verkkosivut, viiteasiakirjat ja julkaisut
          Antakaa linkit tärkeimpiin kansallisiin verkkosivuihin, viiteasiakirjoihin ja julkaisuihin, jotka koskevat A jakson
          mukaisesti raportoituja uudelleenkäyttöä koskevia toimenpiteitä.
          Antakaa linkit tärkeimpiin kansallisiin verkkosivuihin, viiteasiakirjoihin ja julkaisuihin, joita on käytetty raportointiin B
          jakson mukaisesti.